open-index/open-wikipedia-markdown huggingface dataset:
פרוטרוזואיקון

ממוזער|איור של חיים מהפרוטרוזואיקון

**פּרוֹטֶרוֹזואיקון** (באנגלית: Proterozoic) הוא העידן השלישי והאחרון בעידן העל של הפרקמבריון שבלוח הזמנים הגאולוגי.

משך תקופתו: החל מתום עידן הארכאיקון (לפני כ-2.5 מיליארד שנים) ועד לסיום הפרקמבריון (לפני כ-542 מיליון שנים).

במהלך עידן זה החלו להופיע היבשות כפי שהן מוכרות לנו. תנועת היבשות הצפות הביאה להתלכדותן וליצירת יבשות-על.

בפרוטרוזואיקון הופיעו תחילה פלנקטונים פרוקריוטים. מאוחר יותר החלה הופעתם הראשונה של אורגניזמים אוקריוטיים, שהם האבות הקדומים של האורגניזמים המורכבים: צמחים, פטריות ובעלי חיים. בסוף הפרוטרוזואיקון הופיעו לראשונה אורגניזמים רב-תאיים.

מקובל לחלק את הפרוטרוזואיקון לשלוש תקופות:
* פָּלֶאוֹפרוטרוזואיקון (Paleoproterozoic) – בין 2.5 מיליארד ל-1.6 מיליארד שנים לפני זמננו.
* מֶזוֹפרוטרוזואיקון (Mesoproterozoic) – בין 1.6 מיליארד למיליארד שנים לפני זמננו.
* נֶאוֹפרוטרוזואיקון (Neoproterozoic) – בין מיליארד שנים ל-542 מיליון שנים לפני זמננו.

## קישורים חיצוניים

* 

*
אמור (נהר)

**אַמוּר** (ברוסית: **Амур**; בסינית מפושטת: **חֵיילונְג גְּ'יַאנְגּ**, **黑龙江**; בסינית מסורתית: **黑龍江**; במונגולית: **Хара-Мурэн**), הוא נהר הזורם בצפון-מזרח אסיה וגובל במדינות רוסיה, סין ומונגוליה. יחד עם נהרות השילקה והאונון, אשר מהווים חלק ממקורותיו, הוא מגיע לאורך של כ-4,416 ק"מ.

הנהר, אשר נקרא Hēilóng Jiāng בסינית ("נהר הדרקון השחור") זורם מזרחה ונשפך למצר הטטרים (או ליתר דיוק לאַמוּר לימאן), הוא הנהר העשירי באורכו בעולם. הנהר מהווה את קו הגבול בין סין ובין רוסיה לאורך כ-2,300 ק"מ. זהו הגבול לאורך נהר הארוך ביותר בעולם. יחד עם מקורותיו, מגיע אגן הניקוז של האמור לשטח של 1,855,000 קמ"ר.

הנהר מפריד בין מנצ'וריה הפנימית, מצפון לו, השייכת לרוסיה, ובין מנצ'וריה החיצונית מדרומו, השייכת לסין. פרובינציית חיילונגג'יאנג הסינית מדרומו קרויה על שמו כמו גם מחוז אמור הגובל בו ברוסיה.

האימפריה הרוסית קיבלה שליטה על כל השטחים מצפון לנהר במסגרת חוזה אייגון (1858). רוסיה קיבלה גם את האדמות שממזרח לאוסורי והאמור התחתון במסגרת אספת פקין (1860). לאחר קבלת השליטה על שטחים אלו, הגיעו מתיישבים רוסים לאזור והקימו ערים כגון: בלגובשצ’נסק וחברובסק.

הנהר מהווה סמל וגורם גאופוליטי חשוב ביחסים בין רוסיה וסין. לנהר הייתה חשיבות גבוהה במיוחד בתקופה שלאחר השבר הפוליטי בין ברית המועצות וסין בשנות ה-60.

הגשר הקבוע הראשון על האמור (גשר חברובסק) הושלם בשנת 1916. הדבר איפשר לרכבות על המסילה הטרנס-סיבירית לעבור את הנהר לאורך כל השנה ללא צורך בשימוש במעבורות או במסילות זמניות שהונחו על הנהר כשהיה קפוא. בשנת 1941 התווספה גם מנהרה עם מסילה מתחת לנהר.

הדג הגדול ביותר החי בנהר הוא הקלוגה שאורכו מגיע עד 5.6 מטרים.

## מקורות הנהר
*נהר האוסורי – יורד מגבול קוריאה ומאזור ולדיווסטוק וזורם צפונה עד האמור. אורכו 855 ק"מ והוא מהווה גבול בין סין ובין רוסיה. בשפך האוסורי לאמור נמצאת העיר חברובסק, העיר הגדולה באגן הניקוז של האמור. בחברובסק נמצא גשר על האמור שאורכו הוא 2,146 מטר .
*נהר הסונגחווה (סונגארי) – מקור המים הארוך ביותר של האמור. אורכו 1,840 ק"מ. יורד מגבול קוריאה וזורם צפונה. עובר בדרכו במחוז חיילונגג'יאנג ובסמוך לערים המנצ'וריות ג'יאמוסה וחרבין. מצפון למקום הישפכו אל האמור, נמצא האזור היהודי האוטונומי אשר בירתו היא בירוביג'ן.
*נהר הזיה – יורד דרומה מהרי סטנובוי עד השפכו לאמור ליד העיר בלגובשצ'ינסק. אורכו הוא 1,208 ק"מ.
*נהר הבוריה – יורד דרומה מהרי בוריה. אורכו 716 ק"מ.
*נהר השילקה – נוצר משני נהרות אשר יוצאים מדרום להרי יבלונוי, האונון והאינגודה ואורכו 950 ק"מ.
*נהר הארגון – יוצא מהרי החינגאן הגדולים שבחבל מנצ'וריה. תחילה הוא פונה מערבה, אך ליד ימת דלאי נור הוא פונה צפונה ומהווה את הגבול בין רוסיה ובין סין עד השפכו לאמור. אורכו 1,275 ק"מ.

לאחר שקלט את כל יובליו, מגיעה ספיקת הנהר ל-9,819 מ"ק בשנייה.

## שימוש בני האדם בנהר
שני גורמים מגבילים את השימוש בנהר לשיט אוניות. ראשית, שפך הנהר אל הים מצוי באזור צפוני והים בו קפוא במשך שישה חודשים בשנה. שנית, הנהר מפותל מאוד, דבר ההופך את התחבורה האווירית, ולעיתים גם את היבשתית, ליעילה יותר. בהתאם לכך, האמור ויובליו משמשים בעיקר להעברת עצים הנכרתים באזורים המיוערים הגובלים בנהר.

## קישורים חיצוניים

* מידע ומפה על נהר האמור 
* 

*
קטגוריה:רוסיה: נהרות
קטגוריה:סין: נהרות
קטגוריה:מונגוליה: גאוגרפיה
קטגוריה:סיביר: נהרות
קטגוריה:נהרות גבול
קטגוריה:גבול סין–רוסיה
קטגוריה:חבל מנהלי עבר הבאיקל: גאוגרפיה
קטגוריה:חבל מנהלי חברובסק: גאוגרפיה
קטגוריה:מחוז אמור
קטגוריה:חיילונגג'יאנג
קראון הייטס

**קראון הייטס** (אנגלית: **Crown Heights**) היא שכונה ברובע ברוקלין בניו יורק רבתי, ארצות הברית, מעוזם של חסידי חב"ד.

השכונה ממוקמת מזרחית ל"פרוספקט פארק". הרחוב הראשי, איסטרן פארקווי (Eastern Parkway), בנוי על פי דגם השאנז אליזה בפריז, ובקצהו יש חיקוי של שער הניצחון. לידו הגנים הבוטניים ובניין ספריית ברוקלין.

קראון הייטס הייתה בעבר אחד הריכוזים היהודיים הגדולים בניו יורק, ופעלו בה מאות בתי כנסת, ישיבות ומוסדות יהודיים אחרים. גם חצרות רבות של אדמו"רים היו בשכונה. אולם בשנות השישים החלה נהירה של אפרו-אמריקאים רבים לשכונה, ובעקבות זאת עזבו אותה רוב היהודים. הרב מנחם מנדל שניאורסון, מנהיג חסידות חב"ד, שרבים מהחסידיו התגוררו בשכונה, פסק נגד עזיבת השכונה, ולפי הוראתו נשארו חסידיו לגור בה.

ב, מתגוררים בשכונה כמאה אלף אפרו-אמריקאים יוצאי האיים האנטילים, כשלצידם קהילה של כעשרים אלף חסידי חב"ד.

## מהומות קראון הייטס

200px|ממוזער|שמאל|רכב "הצלה"  בשכונה

[200px|ממוזער|שמאל|קונים ערבות ל[הושענא רבה בשכונת קראון הייטס]]
ב-1991 התפתחו מהומות בין השחורים לחסידים, שזכו לכינוי "מהומות קראון הייטס". תחילתן ב-19 באוגוסט, כאשר רכב מפמלייתו של האדמו"ר מחב"ד (מנחם מנדל שניאורסון), מובל על ידי רכב משטרתי לא מסומן, עבר באור אדום או כתום, במהירות הנעה בין 40 ל-100 קמ"ש, על פי גרסאות שונות. הרכב נכנס לצומת ופגע ברכב אחר, ונהג הרכב הנפגע, שאיבד שליטה על רכבו, דרס ופצע שני ילדים קטנים שחורים, גבין ואנג׳לה קטו, שניהם בני שבע. במקום האירוע התאספו צופים מקומיים והחלו בקריאות גנאי לעבר השוטרים והחסידים. אמבולנס יהודי פרטי (בשם "הצלה") הגיע למקום והשוטרים הורו לו לפנות את הנהג החסיד הפצוע. כמה דקות לאחר מכן הגיעו אמבולנסים עירוניים לפנות את הילדים הקטנים, ושעות ספורות אחר כך מת הילד גבין מפצעיו.

במשך ארבעה ימים מיום התאונה נחשפו יהודי השכונה לתקיפות מצד בני נוער ואספסוף זועם. באחד המקרים נדקר ונהרג בידי אספסוף יענקל רוזנבאום (29), סטודנט אוסטרלי, שעשה אז מחקר בניו יורק לקראת דוקטורט בהיסטוריה. לפני מותו הספיק רוזנבאום למסור את זהות תוקפו, למריק נלסון. חבר מושבעים זיכה את נלסון מאשמת רצח, אך לאחר שתדלנות של הקהילה היהודית וגורמים נוספים, נשפט נלסון בבית משפט פדרלי והואשם בפגיעה בזכויות האזרחיות של רוזנבאום, וקיבל עונש של 19.5 שנים בכלא. אדם נוסף הואשם בכך שהסית את נלסון.

בהמשך, נקלע לאספסוף זועם רוכב אופנוע לא יהודי בן 67 בשם אנתוני גרזיולי, לאחר שאיבד את דרכו בשכונה. גרזיולי הוכה ונדקר בכל חלקי גופו ומת במקום. בני משפחתו טענו שזקנו ולבושו השחור גרמו לתוקפים לחשוב שהוא יהודי חסידי, אך טענה זו נדחתה על ידי משטרת ניו יורק ומחלקת המשפטים של ארצות הברית.

במהלך האירועים דווח על 188 תקיפות של יהודים, בתוכם כמה פציעות חמורות. כמו כן הוצתו שריפות ונבזזו חנויות של יהודים כשהאירועים יצאו מכלל שליטה.

## מוסדות יהודיים בקראון הייטס

## תמונות

פרזידנט.jpg|רחוב פרזידנט בשכונה, 2017
SpringMorningFront.jpg|רחוב טיפוסי בשכונה, בשורת בתים טוריים
My picture of NYPD officers.jpg|קבוצת שוטרי משטרת ניו יורק  בשכונה
Eastern Pkwy & Kingston Ave 6.JPG|חלק מהצומת של רחובות איסטרען פארקווי וקינגסטון בשכונה


## לקריאה נוספת
* בנימין ליפקין, **על הכוונת**, בהוצאת תורת חיים, ירושלים תשנ"ח (1998) - על האירועים בשכונת קראון הייטס בין השנים 1989–1994

## קישורים חיצוניים

* 

*
קטגוריה:חסידות חב"ד
קטגוריה:ברוקלין: שכונות
קטגוריה:קהילות יהודיות בארצות הברית
קטגוריה:ערכים שבהם תבנית בריטניקה אינה מתאימה
ברתולומאוס הקדוש

[שמאל|ממוזער|250px|ברתולומאוס הקדוש אוחז בידו האחת את הסכין שהביאה למותו וקטע מעורו בידו השנייה. פרט מתוך הציור "יום הדין" של [מיכלאנג'לו בקפלה הסיסטינית]]
**ברתולומאוס הקדוש** היה אחד משנים-עשר התלמידים-השליחים של ישו. מקור השם הוא כנראה בארמית: "בר-תלמא" - בן של תלמי (איש-התלמים, חקלאי?). ברתולומאוס מזוהה עם השליח נתנאל מהבשורה על-פי יוחנן: במתי, מרקוס ולוקס מופיע ברתולומאוס תמיד ליד פיליפוס, בעוד שאצל יוחנן - תמיד מופיע לידו נתנאל, וזו הסיבה לזיהוי. על-פי המסורת הסורית, שמו המקורי היה "יהושע", ועל-מנת להבדיל את עצמו מישו (ישוע) - הוא לקח לעצמו שם אחר.

על-פי המסורת הנוצרית, ברתולומאוס הביא את הנצרות להודו והשאיר שם עותק של הבשורה על-פי מתי.

לאחר-מכן, על פי המסורות, עבר לארמניה, שם ייסד את הכנסייה הארמנית יחד עם השליח תדי (תדיאוס). לכן הכנסייה הארמנית קרויה "אפוסטולית", והוא נחשב לפטריארך הראשון שלה. בארמניה הוא הוצא להורג בגלל אמונתו, תוך שפשטו את עורו מעליו וצלבו אותו במהופך. עקב כך, ביצירות אמנות רבות הוא מתואר אוחז בסכין, או חתיכה מעורו שלו, והוא נחשב לפטרון הקדוש של הבורסקאים.

היום המוקדש לו הוא ה-24 באוגוסט.

## ראו גם
* טבח ליל ברתולומאוס הקדוש

## לקריאה נוספת
* 

## קישורים חיצוניים

* 

קטגוריה:מרטירים
קטגוריה:שנים עשר השליחים
קטגוריה:הכנסייה האפוסטולית הארמנית
קטגוריה:אישים שחיו במאה ה-1
1973 במוזיקה

## אירועים בתחום המוזיקה: בעולם
* 30 בינואר – להקת קיס מופיעה לראשונה
* 1 במרץ – פינק פלויד מוציאים את האלבום The Dark Side of the Moon, שנחשב אחד האלבומים המשפיעים ברוק המתקדם
* 3 באפריל – משוחררים שני אלבומי האוסף "האדום" וה"כחול" של להקת הביטלס
* 12 במאי – דייוויד בואי הוא אמן הרוק הראשון שמופיע במרכז התערוכות ארלז קורט
* 16 ביוני – עולה המחזמר The Rocky Horror Show בלונדון, אשר שימש השראה לסרט הפולחן מופע הקולנוע של רוקי
* 3 ביולי – הזמר דייוויד בואי מחליט לפרוש מדמות הבמה שלו, זיגי סטארדסט
* 13 ביולי

# האחים אברלי מתפרקים
# קווין מוציאים לאור את אלבום הבכורה שלהם
* 15 באוגוסט – עולה לאקרנים הסרט המוזיקלי ישו כוכב עליון על פי המחזמר מאת אנדרו לויד ובר.

## אירועים בתחום המוזיקה: ישראל
* ישראל משתתפת לראשונה בתחרות הזמר של האירוויזיון עם השיר אי שם בביצוע אילנית ומסיימת במקום הרביעי.
*כוורת מוציאים לאור את אלבום הבכורה שלהם.

## להקות

להקות שקמו במהלך שנת 1973:
* קיס (KISS)
* AC/DC
* Journey

## אלבומים
* Selling England by the Pound של להקת ג'נסיס - האלבום החמישי של הלהקה
* The Dark Side of the Moon של פינק פלויד - נחשב לאלבום הרוק המתקדם המוכר והמפורסם ביותר ואחת הסיבות העיקריות להצלחתה של הלהקה.
* Brain Salad Surgery האלבום החמישי של להקת אמרסון, לייק ופאלמר.
* אלבום הבכורה של להקת אירוסמית'
* Band on the Run של להקת Wings
* Billion Dollar Babies של אליס קופר
* Queen - אלבום הבכורה של להקת קווין
*Aladdin Sane של דייוויד בואי
*Tales from Topographic Oceans של Yes
*Larks' Tongues in Aspic של קינג קרימזון

## שירים

בין השירים המצליחים באותה שנה היו:
* "Life On Mars" ו-"Sorrow" של דייוויד בואי
* "Angie" של להקת הרולינג סטונז
* "Superstition" של סטיבי וונדר
* "Me and Mrs. Jones" של בילי פול
* "Live and Let Die" של להקת Wings
* "Killing Me Softly with His Song" של רוברטה פלאק
* "Top of the World" של להקת הקרפנטרז
* "Money" של פינק פלויד

## אמנים שנולדו השנה
* קרוליין קור, מתופפת להקת הקורס
* מייק הוגאן, בסיסט להקת הקרנבריז
*  נטלי אפלטון, זמרת, חברה לשעבר בלהקת אול סיינטס
* פיית' אוונס, זמרת
* מוס דף, ראפר ושחקן קולנוע
* אביב גפן, זמר ויוצר
* אביתר בנאי, זמר ויוצר
* רוסלנה ליז'יצ'קו, זמרת, כותבת ומלחינה, זוכת אירוויזיון 2004

## ראו גם
*שנות ה-70 של המאה ה-20 במוזיקה הפופולרית

## קישורים חיצוניים

*
מוזיקה
אריה סקופ

**אריה סקופ** (נולד ב-9 במרץ 1946) הוא מייסד מיקרוסופט ישראל בשנת 1989. כיהן כמנכ"ל החברה במשך כ-16 שנים.

## ביוגרפיה
קודם להצטרפותו לחברת מיקרוסופט, עבד בחברת IBM ובחברת HP. בעל תואר מוסמך במדעי המחשב מהטכניון.

בתקופה בה שימש כמנכ"ל מיקרוסופט ישראל, החברה הפכה לדומיננטית בתחומה בשוק הישראלי (במקביל להתבססותה של החברה האם בשוק העולמי), ורשמה הישגים בתחומים כגון:
* גיור התוכנה של מיקרוסופט.
* התבססות בשוק השרתים הארגוניים.

לאחר שסיים את תפקידו כמנכ"ל מיקרוסופט ישראל, מונה ליו"ר החברה, אך עזב תפקיד זה לאחר כשנה.

בשנת 2005, לאחר פרישתו ממיקרוסופט, מונה לפרופסור אורח בשנקר - בית ספר גבוה להנדסה ולעיצוב ובמכללה למינהל.

בשנת 2007 יצא לאור ספרו **המנהל הממוקד - לעשות פחות אבל היטב**, ובו מציג סקופ את הידע הניהולי שרכש בעבודתו בחברות יבמ, HP, ובעיקר מיקרוסופט ישראל.

בשנים 1996–2020 כיהן כיו"ר מחשב לכל ילד.

אריה סקופ נשוי לאיילה ולהם שלושה ילדים.

## קישורים חיצוניים
* הבלוג של אריה סקופ, באתר TheMarker Café
* אריה סקופ, המנהל הממוקד - פתח דבר לספר, באתר "טקסט"
* 

## הערות שוליים

קטגוריה:מנכ"לי מיקרוסופט ישראל
קטגוריה:ישראלים שנולדו ב-1946
ונוס אקספרס

**ונוס אקספרס** הייתה הגשושית הראשונה לכוכב הלכת נוגה מטעם הסוכנות החלל האירופית. שוגרה בנובמבר 2005 והגיעה לנוגה באפריל 2006. מבצע ונוס אקספרס הוצע עוד בשנת 2001 כמשימת קונספט שתנצל כמה שניתן מהתכנון המקורי של מארס אקספרס ותשתמש בו למשימה פלנטרית אחרת. המשימה לנוגה אושרה רשמית בשנת 2002 בידי ועדת התוכנית המדעית של סוכנות החלל האירופית ובמכרז לבנייתה זכתה באוקטובר 2002 חברת EDAS – אסטריום, שנעזרה ב-25 קבלני משנה מ-14 מדינות אירופיות. הגשושית סיימה את משימתה באופן רשמי ב-16 בדצמבר 2014, אם כי ניתן היה לקלוט שדרים ממנה, שלא נשאו בהם מידע כלשהו, עד לשדר האחרון ב-18 בינואר 2015.

למרות הניסיון להשתמש בתכנון של מארס אקספרס, ישנם מאפיינים שהובילו לשינויים בתכנון, בעיקר בתחום בקרת החום, התקשורת והכוח החשמלי. לדוגמה, מכיוון שמרחקו של נוגה מהשמש הוא כמחצית מזה של מאדים, כמות הקרינה גדולה פי ארבעה עבור ונוס אקספרס לעומת מארס אקספרס. הסביבה בעלת הקרינה המיננת תהיה קשה יותר והאור יהיה רב יותר. משימת ונוס אקספרס גם תשתמש במכשירים שפותחו עבור הגשושית רוזטה.

## השיגור
השיגור תוכנן תחילה ל-26 באוקטובר באמצעות טיל מסוג סויוז-פרגאט מהקוסמודרום בבייקונור שבקזחסטן, אולם הוא נדחה בעקבות זיהום במעטפת הטיל. ב-9 בנובמבר, לאחר שהובהר כי התקלה אינה מסוכנת לגשושית, שוגרה ונוס אקספרס לחלל.

## ההגעה לנוגה
ב-11 באפריל 2006 נכנסה הגשושית למסלול סביב נוגה, לאחר שמהירותה הואטה בזכות הפעלת המנוע למשך 49 דקות בתמרון מורכב, שבמהלכו גם נותק הקשר עם הגשושית לעשר דקות כאשר חלפה מעבר לכוכב הלכת נוגה.

## משימת הגשושית

החללית תבצע את התצפית והחקר המעמיקים ביותר מאז ומעולם של אטמוספירת נוגה. היא גם תנסה לחפור לתוך מסתורין כגון סיבוב מהיר יותר של האטמוספירה לעומת פני השטח של כוכב הלכת וכן את מערבולות הקטבים. הגשושית גם תחקור את האיזון התרמי של כוכב הלכת ואת תפקידו של אפקט החממה החזק ביותר במערכת השמש, כמו גם את המבנה והדינמיקה של העננים ואת הסימנים המופיעים באור אולטרה-סגול מעל תכסית העננים.

## קישורים חיצוניים

* 
* דף עם פרטי המשימה באתר סוכנות החלל האירופית
* דיווח על חקירת הסיבות לעיכוב באתר סוכנות החלל האירופית
* 
* 
* 
* 
* 
* 
* 

קטגוריה:גשושיות אירופאיות
קטגוריה:תוכנית החלל האירופית
קטגוריה:משימות לחקר נוגה
רם קולהאס

[שמאל|ממוזער|250px|קו רכבת ירוק העובר בצינור נירוסטה המגן מפני רעש במרכז קמפוס טריביון מקורמיק ([המכון הטכנולוגי של אילינוי), שיקגו, ארצות הברית]]
**רם קולהאס** (בהולנדית: **Rem Koolhaas**; נולד ב-17 בנובמבר 1944) הוא אדריכל הולנדי, המזוהה עם זרם הדה-קונסטרוקטיביזם.

## ביוגרפיה

קולהאס סיים את לימודיו באיגוד הארכיטקטוני (*AA School of Architecture*) שבלונדון ולאחר מכן הקים יחד עם איליה זאנגליס את OMA, משרד אשר הוא עומד בראשו עד היום.

פרסומו הרב הגיע גם מהמאמרים והספרים שכתב: "הזיית ניו יורק - Delirious New York" משנת 1978 והספר S,M,L,XL מ-1995 אותו הוציא בשיתוף עם המעצב הגרפי ברוס מאו, ספר אשר קרא תיגר על הפורמט המקובל של ספרי אדריכלות, ואשר הציג דרך עיון במאמרים, פרויקטים וחומרים גרפיים רבים מספור את רעיונותיו של קולהאס, ואת מצבו של מקצוע האדריכלות כולו. הספר הוביל לחיקויים רבים והשפעתו הייתה רבה.

קולהאס החל בהדרגה לבנות יותר פרויקטים וככל שהשפעתו גברה על דור של אדריכלים צעירים בהולנד ומחוצה לה כך הפך הוא עצמו לאייקון תרבותי, מעמד אשר בו הוא עושה שימוש מודע (יש האומרים סרקסטי) לאורך השנים. בין הפרויקטים הבולטים שלו נמנים מטה הטלוויזיה המרכזית של סין, קאסה דה מוזיקה, תיאטרון המחול ההולנדי ועוד.

בשנת 2000 הוא זכה בפרס פריצקר היוקרתי לאדריכלות ובשנת 2022 זכה בפרס רולף שוק.

## קישורים חיצוניים

* 
* אתר OMA 
* אתר מרכז האמנות ברוטרדם (kunsthal), פרויקט של OMA
* פרופיל ומידע כללי באתר הפקולטה ללימודי המשך בארכיטקטורה בהרווארד
* 
* 
* 
* 
* 
* מיכאל יעקובסון: סקירה מצולמת של מרכז האמנות של קרן פראדה במילנו בתכנון קולהאס, באתר 'חלון אחורי', 9 בינואר 2016
* 

קטגוריה:אדריכלים הולנדים
קטגוריה:זוכי פרס פריצקר
קטגוריה:הולנדים שהופיעו ברשימת טיים 100
קטגוריה:רוטרדם: אישים
קטגוריה:דה-קונסטרוקטיביזם
קטגוריה:סגל אוניברסיטת הרווארד
קטגוריה:הולנדים שנולדו ב-1944
קטגוריה:זוכי פרס רולף שוק לאמנות חזותית
קטגוריה:זוכי פרס פרמיום אימפריאלה לאדריכלות
אשר עידן

**אשר עידן** (נולד ב-11 במאי 1951) הוא מומחה לבינה מלאכותית, רשתות חברתיות ולחדשנות, מרצה בתחומי עתידנות, גלובליזציה והמגמות העתידיות של החינוך והכלכלה באוניברסיטת בר-אילן, ובאוניברסיטת תל אביב.

## ביוגרפיה
עידן גדל במושב שרשרת שבנגב המערבי. לאחר שסיים את שירותו הצבאי פנה ללימודים אקדמיים. בשנת 1981 סיים תואר שני. בשנת 1985 השלים דוקטורט בנושא פילוסופיה של המדע והלמידה באוניברסיטת תל אביב בהנחיית פרופ' מרסלו דסקל. בדוקטורט חקר את החשיבה הביקורתית המשותפת למחשבה המדעית והמחשבה הארגונית.

בהמשך היה מנהל "התוכנית לניהול עתיד" בלהב, בבית הספר למנהל עסקים בפקולטה לניהול באוניברסיטת תל אביב.

בשנים 1996-1993 שימש כיועץ לשר החינוך ולמנכ"ל משרד החינוך בתחומי מח"ר 98.

במקביל ייעץ והרצה להנהלות של חברות בישראל בתחום השפעות ניהוליות של האינטרנט, בתחומים כמו משאבי אנוש, מכירות, מחקר ופיתוח, ושירות לקוחות.

עידן אב לשלושה ילדים.

## ספריו
עידן חיבר שלושה ספרים:

* אשר עידן, **מהי [[אידאולוגיה]]**, תל אביב, הוצאת דביר, 1990. בספר זה פיתח עידן את רעיונותיו מעבודת הדוקטורט שפרסם, וטען שאידאולוגיה היא ראיית ההווה במשקפיים של העבר, ואוטופיה היא ראיית ההווה במשקפיים של העתיד.

* אשר עידן, **מדריך למאה ה–21**, תל אביב, הוצאת דיונון, אוניברסיטת תל–אביב, 2000. בספר זה חקר עידן את הדרכים להימנע מראיית ההווה במשקפיים של העבר ותחזיות למאה ה-21.
* אשר עידן, **[[הכוח החמישי: סוד הרשתות שמשנות את העולם]]**, תל אביב, ידיעות ספרים, 2014. בספר זה טען עידן כי לכל סוגי הרשתות החברתיות אותם חוקי יסוד, וטען כי בטבע ישנו כוח חמישי, בנוסף לארבעה המוכרים, והוא הכוח האינפו-סוציאלי, או הכוח המידעי-חברתי. כוח זה פועל ברשתות החברתיות באופן דומה לפעולת הכוח האלקטרומגנטי ברשתות החשמל.

## מבחר מכתיבתו

*
* עתיד הלמידה ומוסדותיה, מטר - אאוריקה

## קישורים חיצוניים
* יונתן אסתרקין, מהפכת החינוך הדיגיטלי, עמלנט - ספירלה
* 
* 
* 

## הערות שוליים

קטגוריה:סגל האוניברסיטה הפתוחה: היסטוריה, פילוסופיה ומדעי היהדות
קטגוריה:סגל אוניברסיטת בר-אילן: מדעי המידע
קטגוריה:עתידנים ישראלים
קטגוריה:בעלי תואר דוקטור מאוניברסיטת תל אביב
קטגוריה:פילוסופים ישראלים
קטגוריה:שרשרת: אישים
קטגוריה:ישראלים שנולדו ב-1951
כלמידיה

**כלמידיה** (Chlamydia) היא מחלת מין הנגרמת על ידי החיידק *[[Chlamydia trachomatis]] *. המחלה פוגעת באיברי המין ובלחמית העין, ואף עלולה לגרום לדלקת ריאות חיידקית (אינטרסטיציאלית). בנוסף להתפשטותה במהלך קיום יחסי מין, היא עלולה להיות מועברת מאם לבנה במהלך ההיריון. כלמידיה היא אחת ממחלות המין הנפוצות ביותר כיום. בארצות הברית ישנם כ-4 מיליון מקרים של כלמידיה בשנה. עם זאת, 50% מהגברים ו-75% מהנשים הנדבקים במחלה לא מפתחים סימפטומים, ואינם יודעים כלל כי נדבקו.

## מאפיינים
בנשים, אם הכלמידיה לא מטופלת, היא עלולה לגרום לדלקות באגן (PID), המתבטאות בדימום מהנרתיק, כאב במהלך קיום יחסי מין, דלקות ברחם, בחצוצרות ואף בשחלות. סיבוכים בדלקות אלו עלולים לגרום לקושי בהתעברות, להריון חוץ-רחמי, ואף לעקרות. כאמור, לא כל הנשים מפתחות סימפטומים.

בגברים המפתחים סימפטומים, המחלה עלולה להתבטא בכאב במתן שתן, הפרשות לא-רגילות מהפין, נפיחות באשכים, וחום. סיבוך אפשרי הוא דלקת ביותרת האשך, העלולה לגרום לעקרות.

בגברים ונשים כאחד, המחלה גורמת לכאבים בהטלת שתן, לחום ולפגיעה בלחמית העין (גרענת), אשר עלולה להתפתח לכדי עיוורון.

ניתן להידבק בכלמידיה בקיום יחסי מין בלתי מוגנים. וחשוב לזכור כי רוב הנשאים אינם מודעים לכך שהם נושאים את המחלה, כיוון שאינם מפתחים סימפטומים. ניתן להידבק באיברי המין (נרתיק, פין, רקטום) כמו גם בגרון ובעיניים.

דרכי הידבקות נוספות ופחות שכיחות כוללות גם מין אנאלי ללא אמצעי מניעה, מגע איבר נגוע בשאינו נגוע (ללא חדירה), שימוש באביזרי מין שלא חוטאו כראוי, וגורמים נוספים כגון ידיים לא היגייניות, שירותים ומגבות מזוהמים.

## אבחון וריפוי
ניתן לאבחן כלמידיה במספר סוגים של בדיקות: בדיקות מטוש, בדיקת שתן או תרבית צואה. בעבר השתמשו בבדיקות דם (סרולוגיות) ובבדיקות תרבית שתן, אך אלה נחשבות לא אמינות, ודורשות מיומנות מקצועית רבה בטיפול בדגימות. כיום ניתן לבצע בדיקות אמינות על ידי אבחון חלקים מה-DNA של החיידק.

ריפוי המחלה הוא פשוט - טיפול באנטיביוטיקה ממשפחת הטטרציקלינים. כיוון שהטיפול הוא פשוט, ישנם רופאים הממליצים על טיפול גם ללא אבחנה מדויקת.

במקרה של אבחון ודאי, נבדקים גם הפרטנרים ליחסי מין עד 60 יום לאחור, בכדי לשלול הדבקה.

במהלך לידה וגנילית, תיתכן העברה של כלמידה מהאם לתינוק, הדבקה כזו עלולה לגרום לדלקת עיניים חריפה ולהוביל לעיוורון. כיוון שאחוזים גבוהים של נשאיות כלמידה (ומחלות מין אחרות) הן אסימפטומטיות, במדינות רבות בעולם וכן בישראל, מורחים את עיניהם של היילודים שנולדו בלידה וגינלית במשחה אנטיביוטית, כטיפול מונע.

## קישורים חיצוניים

* ד"ר רונן הולנד, כלמידיה, אתר מדיקו, אפריל 2021

## הערות שוליים

קטגוריה:זיהומים המועברים בעיקר במגע מיני
חיי אדם

**חיי אדם** הוא ספר הלכה שנכתב בסוף המאה ה-18 או בתחילת המאה ה-19 בידי רבי אברהם דנציג.

## תוכן ומבנה הספר
בספר קיצור ההלכות הנהגות ביום-יום ובשבתות וחגים. הספר כולל הסברים רעיוניים ולא רק הלכות (בשונה משולחן ערוך הכולל בעיקרו תמצות ההלכות בלי הרחבה על הסבר טעם ההלכות). רבי אברהם קיבל את הסכמתו של רבי חיים מוולוז'ין על חיבור ספריו, ובטרם הדפסת ספרו חכמת אדם על שולחן ערוך יורה דעה, המליץ לו לסדר את הכללים בספר, במקביל לסימנים בשולחן ערוך על מנת לאפשר ללומדים לעיין בהלכות בהרחבה.

הספר עצמו בנוי בחלוקה לפרקים (הנקראים "כללים"). 69 פרקים בהלכות על סדר היום ועוד 155 פרקים בהלכות שבת וחגים.

הספר נחשב לאחד הספרים היסודיים באחרונים ואף מוזכר פעמים רבות בספר קיצור שולחן ערוך של רבי שלמה גאנצפריד, בספר "בן איש חי" של רבי יוסף חיים מבגדאד, ובספר משנה ברורה של רבי ישראל מאיר הכהן.

## מעמדו של הספר
היו שערערו על מעמדו וסמכותו של הספר, משכיוון שבזמן כתיבתו המחבר עסק במסחר ולא כיהן בפועל כמורה הוראה.

רבי חיים חזקיהו מדיני בספרו "שדי חמד" דוחה טענה זו ומונה שורה ארוכה של גדולי תורה שראו ברבי אברהם דנציג פוסק בר סמכא. רבי אברהם דנציג עצמו מסביר את עיסוקו במסחר, ומדוע אין זה אומר שהוא לא ראוי, בהקדמתו לספרו "חכמת אדם".

המהדורה הראשונה הודפסה בשנת ה'תק"ע בעילום שמו של המחבר.

המהדורה השנייה הודפסה בשנת תקע"ט, לאחר שמצבו הכלכלי של הרב דנציג הורע והוא נאלץ להתמנות למורה הוראה בווילנה. במהדורה זאת גילה את שמו.

מאז החיבור זכה לעשרות מהדורות, בחלקן המדפיסים הרשו לעצמם לשנות ולהגיה כהבנתם.

הספר היה מספרי לימוד ההלכה המרכזיים של יהדות אשכנז האורתודוקסית במאות ה-19 וה-20.

החל מהמחצית השנייה של המאה ה-20 ספר ההלכה המרכזי הוא המשנה ברורה שריכז את ספרי ההלכה שנכתבו לפניו וכולל ציטוטים רבים מספר "חיי אדם".

במערכת החינוך הממלכתית-דתית בישראל שימש כספר לימוד מרכזי בהלכה בשנים 1962–1972 ולאחר מכן הוחלף על ידי קיצור שולחן ערוך מקור חיים, קיצור שולחן ערוך והמשנה ברורה, על רקע טענות שהוא ספר קשה ומבלבל עבור בני נוער ואף לא עדכני מספיק ביחס להתפתחות הטכנולוגית.

הרב ברוך הלוי אפשטיין שיצא נגד ספרי קיצורי הלכות אמר בספרו "מקור ברוך" לגבי שם הספר: ״חיי אדם״: המחבר בחר בשם טוב לספרו מכיוון שאף לא אחד יעשה קיצור מספרו, שהרי אף לא אחד יקרא לספרו "קיצור חיי אדם". למעשה, ספר בשם "קצור מספר חיי אדם" יצא לאור כבר בתרי"ד (1854) בדפוס יוסף ראובן ראם שבוילנה.

על שם הספר נקראו רחובות בשכונת נחלת יצחק בתל אביב ובשכונת גאולה בירושלים.

## קישורים חיצוניים

* 
* 
* '''חיי אדם''', וילנא תר"ד, באתר אשובה
* 
* 
* 

## הערות שוליים

קטגוריה:ספרי הלכה: אחרונים
אריה גולן

**אריה גולן** (נולד ב-29 בנובמבר 1947) הוא עיתונאי ושדרן רדיו ישראלי. ב-1995 החל להגיש את יומן הבוקר ברשת ב' של קול ישראל "הבוקר הזה", וממשיך להגיש אותו עד היום בכאן ב של תאגיד השידור הישראלי.

זוכה פרס סוקולוב על מפעל חיים בתחום התקשורת האלקטרונית לשנת 2008. ביוני 2016 עזב את רשות השידור ועבר לתאגיד השידור הישראלי.

## ביוגרפיה
גולן נולד בשנת 1947 בליגניצה שבפולין בשם ליאון (לייב) סקורניק. דודו, לייב סקורניק, נספה בגטו ורשה. אביו נתפס בגטו והובל ברכבת לטרבלינקה, אך הצליח להימלט כאשר קפץ מהקרון, וניצל לאחר ששרד כשלוש שנים ביער. לגולן הייתה אחות בכורה בשם דבורה, שאביהם מסר לשמירה אצל משפחה פולנית קתולית תמורת תשלום כשהייתה בת כחמש. לאחר המלחמה לא נמצאה דבורה, ולפי ההערכתו נרצחה בשואה.

בגיל 10 עלה ארצה עם הוריו ואחיו. גדל בשיכון ויצמן שבהרצליה בתנאי עוני, לדבריו.  ב-1962 התקבל לפנימיית בויאר בירושלים, שם סיים את לימודיו התיכוניים והכיר את אשתו, עליזה. 

### קריירה
הוא בוגר החוג ליחסים בינלאומיים באוניברסיטה העברית בירושלים. ב-1966 התגייס לצה"ל ושירת כקריין בגלי צה"ל, שם שידר במשך שנים את מצעד הפזמונים הלועזי.

מ-1969 הוא עובד בשידורי קול ישראל כקריין. ב-1974 הצטרף למחלקת החדשות של הרדיו. בשנים 1979–1984 היה כתב קול ישראל בכנסת.

בשנים 1984–1986 שירת כשליח המחלקה לנוער והחלוץ של הסוכנות היהודית, לענייני חינוך וסטודנטים, בפריז. עם שובו חזר לתפקיד כתב קול ישראל בכנסת. ב-1989 התמנה לכתב מדיני.

ב-1992 נשלח מטעם קול ישראל לוושינגטון, עם סיום תפקידו ככתב קול ישראל בארצות הברית. משנת 1995 הגיש גולן את יומן הבוקר של רשת ב' עד סגירתה במאי 2017, הוא ממשיך להגיש אותו בכאן ב.

אריה גולן שידר את מהדורת החדשות המפורסמת של השעה שלוש בצהרי יום הכיפורים בשנת 1973, אשר בישרה את פרוץ מלחמת יום הכיפורים. ב-2014, 41 שנה אחרי אותה מהדורה, סיפר גולן ביומן הבוקר ברשת ב': "איך תאריך אישי שלו (יום נישואיו השלישי, 6 באוקטובר 1973) הפך ליום חשוב בהיסטוריה הישראלית?". הוא השמיע את אותה מהדורה. בהקלטה שומעים: "קול ישראל מירושלים. שלום רב. השעה שלוש. דובר צה"ל...". במקום: "קול ישראל מירושלים. שלום רב. השעה שלוש והנה החדשות מפי אריה גולן. דובר צה"ל...". אחרי שהשמיעו את ההקלטה, הוא סיפר: "מרוב התרגשות שכחתי להגיד את השם שלי!".

בטלוויזיה, הגיש כמה פעמים את התוכנית "פופוליטיקה", והגיש מדי פעם תוכניות אקטואליה בערוץ 1.

ב-2013 זכה בפרס מפעל חיים על תרומתו לעיתונות מטעם אגודת העיתונאים בתל אביב.

כיום עובד גולן בתאגיד השידור הישראלי ומגיש את יומן הבוקר של כאן ב', ומדי פעם משתתף בפאנל השבוע בימי שישי.

## חיים אישיים
גולן מתגורר בגבעתיים. הוא נשוי לעליזה, אותה הכיר בגיל 14 בשהותו בפנימייה, אשת חינוך ומנהלת בית ספר בעברה, ולהם שלוש בנות.

אריה עברת את שם משפחתו המקורי "סקורניק" ל"גולן" בעקבות הלך הרוח במקום עבודתו הראשון, ברדיו קול ישראל.

## קישורים חיצוניים

* 
* 
* 
* הפוליטיקאים הורסים, הציבור רוצה חינם, והקולגות שתקו: אריה גולן עולה להתקפה , באתר "אייס", 8 בספטמבר 2013
* 
* 
* 
* 
* 
* 
* 
* 

## הערות שוליים

קטגוריה:קרייני חדשות ישראלים
קטגוריה:שדרני רדיו ישראלים
קטגוריה:כתבים מדיניים ישראלים
קטגוריה:כתבים פרלמנטריים ישראלים
קטגוריה:חיילי גלי צה"ל
קטגוריה:סגל קול ישראל
קטגוריה:סגל כאן ב'
קטגוריה:זוכי פרס סוקולוב
קטגוריה:ישראלים ילידי פולין
קטגוריה:עולים בשנות ה-1950
קטגוריה:בוגרי תיכון בויאר
קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:ישראלים שנולדו ב-1947
שכחה

ממוזער|250px|איור המדמה את הזיכרונות הנשכחים כטפטוף היוצא מראשו של האדם.

**שכחה** היא אובדן מידע שהיה אצור בזיכרון לטווח ארוך של אדם. השכחה היא תהליך הדרגתי או ספונטני, שכתוצאה ממנו לא ניתן לאחזר זיכרונות מסוימים.

יש להבדיל בין שכחה מסוג "דעיכה" - הזיכרון של מידע מסוים מתעמעם עם הזמן בשל אי שימוש במידע זה, לבין הדחקה, שהיא, על פי תורת הפסיכואנליזה, שכחה מכוונת של מידע שמאיים על שלוות נפשו של האדם, הנעשית על ידי מנגנון הגנה תת-מודע.

## היסטוריה ומחקר
אחד מראשוני החוקרים של תהליך השכחה היה הפסיכולוג הגרמני הרמן אבינגהאוס. הוא ערך ניסויים על עצמו בלבד, ובהם שינן הברות חסרות משמעות (כדי למנוע השפעה בלתי רצויה של הקשר ומשמעות המילה על הזכירה). הוא גילה תהליך השכחה של פריטים שנלמדו מושפע מהזמן שחלף, בפרק הזמן הסמוך ללמידה יש שכחה נרחבת יותר של פריטים אשר דועכת עם הזמן עד להגעה לרמת זכירה בסיסית אשר ממנה סביר להניח שלא ניתן לסגת עוד.

הפסיכולוג הצרפתי תאודול ריבו חיבר ב-1881 מונוגרפיה רבת השפעה על שכחה והיזכרות, "מחלות הזיכרון: מאמר בפסיכולוגיה פוזיטיבית" (*Les Maladies de la mémoire*). התזה של ריבו היא שהשכחה היא בו-זמנית נורמלית והכרחית: 

האנתרופולוג הצרפתי מארק אוז'ה (Marc Augé) ראה את השכחה כחלק בלתי נפרד מהזיכרון, וציין בספרו "שכחה" (*Oblivion*): 

## ראו גם
* אמנזיה
* קשיי למידה
* שכחת ילד ברכב
* דעיכה (פסיכולוגיה)
* שיכחון הינקות

## לקריאה נוספת
* ניצה אייל, **נפלאות הזיכרון ותעתועי השכחה**, הוצאת אריה ניר, 2004.
* דניאל ל. שכטר, **שבעת החטאים של הזיכרון - איך המוח זוכר ושוכח**, הוצאת אריה ניר, 2005.

## קישורים חיצוניים

* יעל רייכנטל וניצה אייל, למה אנחנו שוכחים?, באתר שירותי בריאות כללית, 9 בינואר 2013

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זיכרון
קטגוריה:קוגניציה
קטגוריה:למידה
עמילאז

שמאל|ממוזער|250px|מבנה מרחבי של עמילאז
**עמילאז** או **דיאסטז**, הם האנזימים המפרקים את העמילן למולקולות גלוקוז. נמצאים בעיקר בלבלב ובבלוטות הרוק. 

לעמילאז תפקיד עיקרי בעיכול סוכרים, בעיקר עמילן. אנזים זה הוא חלק מאנזימי מערכת העיכול המסייעים בעיבוד המזון כדי שיוכל להיספג דרך מערכת העיכול לדם. ניתן לבדוק את רמת האנזים בדם או בשתן.

## קישורים חיצוניים

* 
* 

קטגוריה:אנזימים
קטגוריה:רוק (ביולוגיה)
אירוויזיון 1978

**אירוויזיון 1978** הייתה תחרות האירוויזיון ה-23 והוא נערך ב-22 באפריל 1978 בפריז. את התחרות הנחו דניס פבר ולאון זיטרון. הזוכים בתחרות היו יזהר כהן ולהקת אלפא-ביתא מישראל, עם השיר **[[אבניבי]]**. זו הייתה זכייתה הראשונה של ישראל בתחרות האירוויזיון. בנוסף, נורווגיה קיבלה, לראשונה בשיטת ההצבעה החדשה, אפס נקודות.
באותה תחרות חזרה דנמרק להשתתף באירוויזיון לראשונה מאז 1966, אחרי היעדרות בת 12 שנים.

## השירים

## מבצעים חוזרים בתחרות

## קישורים חיצוניים

* 

* אירוויזיון 1978, באתר האירוויזיון הרשמי
* היסטוריית ההצבעות של אירוויזיון 1978

*
1978
קטגוריה:1978 במוזיקה
קטגוריה:פריז: תרבות
1978
קטגוריה:1978 בצרפת
גביע אסיה בכדורגל 1964

**[[גביע אסיה בכדורגל]] 1964** של '''AFC''' (קונפדרציית הכדורגל של אסיה), נערך בישראל בין התאריכים 26 במאי ל-9 ביוני 1964.

טורניר הגמר נערך בין 4 נבחרות בשיטת ליגה, כשכל אחת מהנבחרות נפגשה עם השנייה פעם אחת בלבד.המארחת, נבחרת ישראל, זכתה בגביע, לאחר שניצחה בכל משחקיה.

לישראל, שאומנה באותה עת על ידי המאמן יוסף מרימוביץ', הבקיעו בטורניר: מרדכי שפיגלר - שני שערים; יוחאי אהרוני, משה (מוצי) ליאון, גדעון טיש - שער אחד.

## טורניר הגמר

## טבלה סופית
[שמאל|ממוזער|200px|[מוצי ליאון (ימין), מרדכי שפיגלר (מרכז), ושלמה לוי מחזיקים בגביע אסיה]]

## קישורים חיצוניים
*  נבחרת ישראל בכדורגל זוכה בגביע אסיה 1964, באתר סינמטק ירושלים

## הערות שוליים

קטגוריה:גביעי אסיה בכדורגל
קטגוריה:תחרויות כדורגל ב-1964
קטגוריה:1964 בישראל: כדורגל
קטגוריה:תחרויות כדורגל בישראל
קטגוריה:תחרויות ספורט בין-לאומיות בישראל
קטגוריה:רמת גן: תחרויות ספורט
קטגוריה:תל אביב-יפו: תחרויות כדורגל
AGPS

**AGPS** (**Assisted GPS**) (משתמשים גם בקיצורים A-GPS או aGPS) היא מערכת עזר לניווט לוויני ומשמשת להשגת מיקום ראשוני מהיר יותר (Time To First Fix) של מערכת מבוססת GPS. היא עושה זאת על ידי שילוב תקשורת עם שרת-עזר, בנוסף ל-24 הלוויינים המשמשים את שירות ה-GPS הרגיל. 

מכשירים העושים שימוש ברכיב ה-AGPS צריכים לכלול יכולת תקשורת כלשהי לשרת העזר. המכשירים הנפוצים ביותר מסוג זה הם מכשירים סלולריים. אזורי שימוש נפוצים של מכשירים סלולריים הם אזורים עירוניים, בהם קליטת האותות של לוויני GPS קשה יותר עקב הפרעות ממבנים סמוכים. הקישור לשרת העזר באמצעות הרשת הסלולרית מאפשר למכשיר לזהות את מיקומו מהר יותר בכמה שיטות. לדוגמה:
*לשרת העזר יש קליטה לוויינית טובה. מכשיר ה-AGPS מקבל את נתוני מיקום הלוויינים העדכניים משרת העזר ונעזר בהם לזירוז חישוב המיקום שלו.
*הטלפון הסלולרי מעביר נתוני קליטה חלקיים לשרת העזר. שרת העזר מנצל את כוח החישוב העדיף שלו לשם השוואה מהירה של נתוני הקליטה של הטלפון לנתוני הקליטה הטובים של השרת, והתוצאה נשלחת בחזרה לטלפון.

## ראו גם
* ניווט
## קישורים חיצוניים

קטגוריה:מערכות ניווט לווייניות
פארוק א-שרע

**פארוק א-שרע** (בערבית: **فاروق الشرع**; נולד ב-10 בדצמבר 1938) הוא מדינאי סורי אשר כיהן כסגן נשיא סוריה משנת 2006 עד 2014.

## ביוגרפיה
א-שרע נולד בדרעא. לאחר שהשלים תואר ראשון באנגלית, עבד כעשר שנים באירופה, כנציג של חברת התעופה הסורית. בשנות השבעים הפך לחבר פעיל במפלגת הבעת' הסורית, והתקבל לעבודה במשרד החוץ הסורי. בשנים 1976–1980 שירת כשגריר באיטליה, בשנים 1984-1980 היה סגן שר החוץ, ובמרץ 1984 מונה לתפקיד שר החוץ, על ידי הנשיא חאפז אל-אסד. במקביל התחזק מעמדו במרכז מפלגת הבעת', והוא מונה לסגן ראש הממשלה.

א-שרע נטל חלק בוועידות השלום עם ישראל, בוועידת מדריד בשנת 1991, בקמפ דייוויד ובוועידת שפרדסטאון בשנת 2000. במהלכן הצהיר כי החזרת השטח שנכבש במלחמת ששת הימים בשנת 1967 (רמת הגולן) היא תנאי הכרחי לחתימה על הסכם שלום.

לאחר מותו של חאפז אל-אסד בשנת 2000, החליף בנו בשאר רבים מבכירי הממשל, אך השאיר את א-שרע. בכך היה לאחד משרי החוץ הוותיקים בעולם.

באוקטובר 2005, בעקבות האשמות כי הטעה את החוקרים הבינלאומיים בנוגע לחקירה על מעורבות סורית אפשרית ברצח ראש ממשלת לבנון לשעבר רפיק אל-חרירי, הייתה ציפייה כי יתפטר מתפקידו. עם זאת, מאז 2009, נראה כי טענת א-שרע התקבלה, במיוחד לאחר שחרורם של ארבעה לבנונים בכירים שהואשמו בעבר במעורבות ברצח.

ב-11 בפברואר 2006 עזב את תפקידו כשר החוץ והתמנה לסגן נשיא סוריה. תפקיד שלא היה מאויש במשך מספר חודשים, מאז עזיבתו של עבד אל-חלים ח'דאם, אשר שימש גם שר החוץ במשך זמן רב לפני שהפך סגן נשיא. היו שראו במינויו של א-שרע לסגן נשיא הורדה בדרגה, שכן יש בתפקיד זה פחות קשר עם דיפלומטים רבים ומנהיגים בעולם. סגן נשיא סוריה הוא בדרך כלל תפקיד טקסי. עם זאת, אחרים מאמינים כי מאז מינויו לסגן הנשיא, יש לא-שרע תפקיד גדול יותר בקבלת ההחלטות, שכן הוא נמצא בסוריה לעיתים קרובות יותר. כסגן הנשיא, ימלא א-שרע את תפקיד הנשיא במקרה שאסד יפסיק לשמש בתפקידו.

בנובמבר 2018, לאחר שנים שלא נראה בציבור ונפוצו שמועות לגביו, נראה א-שרע לצד הנשיא הסורי אסד.

## קישורים חיצוניים

## הערות שוליים

קטגוריה:שגרירי סוריה
קטגוריה:שגרירים באיטליה
קטגוריה:מוסלמים סונים
קטגוריה:שרי החוץ של סוריה
קטגוריה:שרי המשפטים של סוריה
קטגוריה:סגני נשיאי סוריה
קטגוריה:בוגרי אוניברסיטת דמשק
קטגוריה:ילידי 1938
מועצה אזורית השרון הצפוני

**מועצה אזורית השרון הצפוני** הייתה מועצה אזורית באזור השרון.

המועצה הוקמה בשנת 1951 והתקיימה עד שנת 1984 עם חיבורה עם מועצה אזורית הדר השרון ליצירת מועצה אזורית לב השרון.

המועצה גבלה בצפון בכפר יונה, במועצה אזורית עמק חפר ובפרדסיה (אחרי שנת 1952), במזרח בקלנסווה, טייבה ואזור השומרון, בדרום בקדימה וצורן, ומועצה אזורית הדר השרון ובמערב באבן יהודה ונתניה.

יישובי המועצה היו:
* צור משה
* גאולים
* נורדיה
* גנות הדר (מ-1964)
* תנובות
* שער אפרים
* ניצני עוז
* פרדסיה (עד שנת 1952)
* ינוב

בשנת 1967 עלתה ההצעה לאחד את מועצה אזורית הדר השרון עם מועצה אזורית השרון הצפוני במטרה שיחד המועצה תכיל כ-10,000 תושבים, אך הדבר לא יצא אז אל הפועל. המועצה אוחדה לבסוף עם מועצה אזורית הדר השרון ביוני 1984 ליצירת מועצה אזורית לב השרון.

## ראשי המועצה
* שאול לוי מצור משה
* אברהם כוכבי מגאולים
* יעקב כהן מתנובות
* אברהם אליהו מצור משה

## הערות שוליים

קטגוריה:מועצה אזורית לב השרון
שרון הצפוני
מועצה אזורית הדר השרון

**מועצה אזורית הדר השרון** הייתה מועצה אזורית באזור השרון.

המועצה גבלה בצפון במועצה אזורית השרון הצפוני, קדימה ותל מונד (משנת 1955), במזרח באזור השומרון ובטירה, בדרום במועצה אזורית דרום השרון ובמערב במועצה אזורית חוף השרון.

## היסטוריה
ישובי גוש תל מונד התארגנו בוועד יציג שארגן את ענייניהם המשותפים, כמו חינוך וייצוג בפני שלטונות המנדט הבריטי. בשנת 1937, כאשר החלו השלטונות בהקמת מועצות מקומיות הביעו אנשי ועד הגוש את רצונם במועצה אחת שתקיף את כל יישובי הגוש, בדומה להצעה שהועלתה להקמת מועצה אזורית עמק חפר. אולם בניגוד לאזור עמק חפר, המועצה האזורית לא קמה ודרישה נוספת להקמת מועצה אזורית עבור גוש תל מונד הוצגה לשלטונות בשנת 1945. בינואר 1946 הוגש תזכיר בנושא למושל מחוז שכם, בו הוצע להקים מועצה אזורית אחת לעין ורד, כפר הס, חרות, כפר יעבץ, כפר עבודה, **כפר זיו** ושטחי מטעי ארץ ישראל של ישראל משה זיו. המושל הבטיח לטפל באופן נמרץ בבקשה, אולם המועצה לא הוקמה ובנובמבר 1946 התייצבה משלחת נוספת בפני מושל המחוז כדי לבקש להקים את המועצה. בספטמבר 1947 נחתם הסכם עם בעלי המטעים על הקמת המועצה. לאחר הקמת מדינת ישראל הוחלט להקים את המועצה האזורית, אולם ההכרזה נתעכבה עד ינואר 1950.

בעת הקמת המועצה היא נקראה מועצה אזורית תל מונד, אולם במהרה על פי המלצת ועדת השמות הסבה את שמה למועצה אזורית הדר השרון. עד ספטמבר 1951 הכפילה המועצה את אוכלוסייתה ל-4000 נפש, בהתווסף לה אנשי מעברת תל מונד, עין שריד, נוה עובד, פורת, עזריאל וכ-400 נפשות שנקלטו במושבים הוותיקים.

לאור הגידול של תל מונד בעולים חדשים שהתיישבו בשיכונים, נוצרו סכסוכים בין תל מונד ושאר יישובי המועצה. אנשי השיכונים בתל מונד טענו שהמועצה מזניחה אותם ועל כן הפסיקו לשלם ארנונה. בתגובה לכך הפסיקה המועצה לתת שירותים לאנשי השיכונים. בסוף 1951 הוחלט במועצה על הוצאת תל מונד, כפר זיו ושכונת יעקב שיהיו למועצה מקומית נפרדת. נתמנה בורר ולאחר דיונים רבים והמלצה של הוועדה המוניציפלית של ההסתדרות החלוקה יצאה אל הפועל ב-1 באפריל 1954 באופן רשמי, הגם שכבר מאמצע 1953 התנהלו המועצות בנפרד. בשנת 1958 ביקשו גם אנשי עין שריד להתנתק מהמועצה האזורית ולחבור לתל מונד, אולם בקשתם לא נענתה.

בשנת 1967 עלתה ההצעה לאחד את המועצה עם מועצה אזורית השרון הצפוני במטרה להגיע לכך שמועצות אזוריות בישראל יקיפו כ-10,000 תושבים. ביוני 1984 אוחדה המועצה עם מועצה אזורית השרון הצפוני ליצירת מועצה אזורית לב השרון. עד היום נקראים היישובים שהיו פעם במועצה אזורית הדר השרון "יישובי גוש תל מונד".

## יישובי המועצה

## ראשי המועצה

## הערות שוליים

קטגוריה:מועצה אזורית לב השרון
הדר השרון
דוק

שמאל|ממוזער|250px|הר הפיתוי ומנזר דיר אל-קרנטל. קצהו של הדוק נראה מימין
**דוק** או גם **דגון** הוא מבצר עתיק על פסגת הר קרנטל ממערב לעיר יריחו. זהו המבצר הקדום ביותר מבין המבצרים ששימשו את החשמונאים.

## היסטוריה
השם "דוק" נזכר בספר מקבים א', פרק טז, טו. שם זה נשתמר בשמו של המעיין "עין דיוק" בבקעת נערן. באותו סיפור אצל יוסף בן מתתיהו, נקרא המבצר "דגון".

בפרק האחרון של ספר חשמונאים א' מתואר רצח המנהיג החשמונאי שמעון התרסי ושניים מבניו במדבר יהודה, במבצר דוק שמעל יריחו. בספר חשמונאים א' נאמר כי תלמי בן חבוב, הנציב על בקעת יריחו וחתנו של שמעון, הוא זה שבנה את המבצר ואליו הזמין את שמעון ובניו למשתה. לא ברור מתי ועל ידי מי נבנה, אך ודאי שכבר היה קיים בימי שמעון ב-135 לפנה"ס.

במקום נמצאו שרידים מהתקופה החשמונאית.
לפי אהוד נצר, יש בכותרות ובחלקים האדריכליים הפזורים על פני השטח להעיד על פאר הבניינים שהיו באתר. אף על פי שהאתר אינו נזכר בשום אירוע הקשור לימיו של המלך הורדוס, נחשפו שרידים המעידים על קיומו של האתר גם בימיו.

במאה ה-4 הוקמה במקום הלאורה השנייה במדבר יהודה על ידי חריטון.

## האתר
מבצר דוק מתנשא על פסגת הר קרנטל כשלוש מאות מטר מעל בקעת יריחו. הפרש גבהים זה שנגרם על ידי השבר הסורי אפריקני, מפגיש בטווח קטן נופים שונים ומנוגדים. מערבית למצוק – כתף יריחו, רמה מדברית שתשתיתה מורכבת מסלע קירטון בהיר וקר. כמות משקעים נמוכה, חלחול מים גרוע ומזג האוויר החם כל השנה קבעו את אופייה המדברי של הרמה. האתר מכיל יסודות מבנים, חומות קירות תמך וחפיר הגנה. האתר נתגלה בסקר עוד בשנת 1873 ולאחריו נערכו מספר סקרים נוספים. בכל הסקרים לא נמצאה מערכת המים. רק בשנת 1972 בסקר שנערך על ידי אוניברסיטת ת"א ברשות זאב משל ודוד עמית נתגלו בשלוחה הצפונית קטע של אמת המים.

## מערכת המים
מערכת המים של המבצר מורכבת מאמת מים, שתי בריכות ותשעה בורות החצובים במדרון המצוקי. הכוון הכללי של האמה הוא ממערב למזרח. מקור המים הם מי שיטפונות של נחל קצר. האמה מתחילה במיגלש בנוי האוסף את כל מי השיטפונות בנחל. בדרכה אוספת האמה מי שיטפונות של שני נחלים נוספים. אורך האמה עד לפתח בור המים הראשון הוא חצי ק"מ ורחבה בין 80-60 ס"מ. האמה חלקה חצובה בסלע וחלקה בנויה. מטויחת לכל אורכה בטיח לבן. המים מעוברים מהאמה לבורות על ידי מגלש מים מתעקל תוך השקעת סחף ופסולת בבריכת שיקוע בסוף כל הבורות. המים ווסתו בין הבורות השונים בהתאם לצורך. הבריכות ממוקמות ליד האמה לקראת סופה ושימשו כנראה את יושבי המבנים המצויים בקרבת מקום.

## לקריאה נוספת
* אהוד נצר, **ארמונות החשמונאים ו[[הורדוס|הורדוס הגדול]]**, ירושלים: יד יצחק בן צבי, 1999.

## קישורים חיצוניים

* 
* 
* 

## הערות שוליים

קטגוריה:אתרים ארכאולוגיים יהודיים בארץ ישראל
קטגוריה:התקופה החשמונאית בארץ ישראל
קטגוריה:אתרים הלניסטיים בארץ ישראל
קטגוריה:יריחו
קטגוריה:מדבר יהודה: כנסיות ומנזרים
קטגוריה:ישראל: מבצרים
קטגוריה:הרשות הפלסטינית: מבנים
קטגוריה:מבצרים חשמונאים
תסמונת מחלקת תיירים

**תסמונת מחלקת תיירים** היא תסמונת שהתגלתה בסוף שנות ה-90 של המאה ה-20, שמשמעותה שטיסות ארוכות במחלקת תיירים (תוך ישיבה ללא תנועה בתנאי צפיפות) מגדילות את הסיכון ללקות בפקקת ורידים עמוקה (DVT - Deep Vein Thrombosis) כלומר להיווצרות קרישי דם ברגליים. הסכנה ב-DVT היא היסחפות של קרישי הדם לריאות ללב או למוח, דבר שעלול לגרום לנזקים קשים ואף למוות.

## גילוי התסמונת
בשנים האחרונות נפטרו מאות נוסעים כתוצאה מהסינדרום ובני משפחותיהם הגישו תביעות משפטיות כנגד מספר חברות תעופה: "קוואנטס" (מאוסטרליה), "אייר ניו זילנד" (מניו זילנד), "אייר פראנס" (מצרפת) ו"בריטיש איירווייז" (מבריטניה).

מחקר שהתפרסם בשנת 2000 בכתב העת הרפואי "The Lancet", בדק הרגלי תחבורה של 788 אנשים עם חשד לקרישי דם ולא מצא קשר בין קרישי דם וטיסה במטוס, נסיעה ברכבת או מכונית, ואף שיט בסירה. המחקר העלה ספקות לגבי חומרת הסכנה באותה תקופה.

בשנת 2002 אישר "המכון הבריטי לתעופה ובריאות" כי במהלך 2001 נפטרו לפחות 50 בריטים כתוצאה מקרישי דם שנוצרו אצלם במהלך טיסה. לטענת המכון המספר גדול אף יותר, אך יש קושי לקשר בין מקרי מוות נוספים שקרו זמן מה לאחר הטיסה לבין הטיסה עצמה. להערכת המכון 26% מהמקרים האחרונים התרחשו בטיסות קצרות ו-25% מהמקרים קרו לנוסעי מחלקת עסקים. קרוב למחצית הנפטרים היו מתחת לגיל 40. מהממצאים התקבל שלא רק טיסות ארוכות ולא רק טיסות במחלקת תיירים מסוכנות.

במחקר נוסף שנערך על מתנדבים שנחשפו לתנאים הדומים לאלו שבמטוסי נוסעים ופורסם בכתב העת הרפואי "The Lancet", הועלתה סברה שהתופעה נובעת ממשינויים פתאומיים בלחץ האוויר.

לאחר מספר שנים של הכחשה, הודו לאחרונה חברות התעופה כי קיים קשר בין טיסה לבין היווצרות קרישי דם מסוכנים בגפיים התחתונות שעלולים להגיע לריאות, ללב או למוח ולגרום למוות. בכנס שערכו חברות תעופה בז'נבה בחסות ארגון הבריאות העולמי הוחלט להתחיל במחקר מקיף שיבדוק את הקשר בין הטיסה לקרישי הדם, ואת הדרכים למניעת הסכנות.

## האוכלוסייה הנמצאת בקבוצת סיכון ללקות בפקקת ורידים עמוקה
* אנשים הסובלים מבעיות רפואיות בוורידי הרגליים.
* אנשים שסובלים מאירועי קרישת דם.
* אנשים שעברו צנתור.
* אנשים הנוטלים גלולות הורמונליות.

## פעילות מונעת
* להגיע לטיסה עם גרביים אלסטיים המסייעים לחזרת הדם הוורידי לכיוון הלב.
* לנצל כל הזדמנות לפעילות של הגפיים התחתונות בעת הטיסה (להסתובב ולחלץ עצמות תוך הגברת זרימת הדם).
* ללבוש בגדים שאינם לוחצים ועלולים להפריע לזרימה חופשית של הדם בגוף.
* להיוועץ ברופא בקשר ללקיחת אספירין 100 מ"ג (המונע היווצרות קרישים ומעכב תהליכים דלקתיים המביאים לסתימת עורקים) או קבלת זריקת קלקסאן המדללת את הדם ומונעת היווצרות קרישי דם.

## קישורים חיצוניים

* 
* 
* 
* 
* 
* 

קטגוריה:מחלות ורידים ולימפה
קטגוריה:תעופה אזרחית
ריו גראנדה

[שמאל|ממוזער|250px|צפונית לקניון סנטה הלנה, חלק מכ-360 ק"מ מנתיב הנהר ב[ניו מקסיקו]]
נהר **ריו גראנדה** (באנגלית: **Rio Grande**, קרוי במקסיקו **ריו בראבו**, או **Río Bravo del Norte**) זורם מהרי סן חואן שבקולורדו, ממשיך דרומה לניו מקסיקו, ונשפך בדלתה חולית קטנה למפרץ מקסיקו ליד בראונסוויל שבטקסס.

מאל פאסו שבטקסס ועד לשפכו למפרץ מקסיקו, מסמן הריו גראנדה את הגבול שבין ארצות הברית למקסיקו.

## גאוגרפיה ומים
בחלק גדול מנתיבו זורם הריו גראנדה באזורים הרריים, מעל 1,000 מ' מעל פני הים. בניו מקסיקו, עובר הריו גראנדה דרך "בקע ריו גראנדה", יוצר קניונים, חוצה אגני סחף, ויוצר נוף של יערות צמחי נהר המייצבים את אגני ההצפה שבהם הוא זורם.
  
מאל פאסו, השוכנת בגובה של 1,147 מ', זורם הנהר לכיוון דרום מזרח ומהווה את הגבול בין טקסס למקסיקו (קטע קצר מאוד ממנו מהווה לפני כן את הגבול בין המדינות טקסס לניו מקסיקו), כשמרבית נתיבו עובר באזורים מדבריים. לקראת שפכו, באזור הסוב-טרופי של מפרץ מקסיקו, זורם הנהר באזורים חקלאיים, וחלק ניכר ממימיו מנוצל להשקיה.

השימוש במימיו מוסדר באמצעות אמנה בין קולורדו, ניו מקסיקו וטקסס, ובנתיב הגבול שבין ארצות הברית למקסיקו - באמצעות הסכם בין שתי המדינות. ישנן שנים, שבשל מיעוט גשמים ובשל צריכת יתר של מימיו, זרימתו דלילה עד כדי התייבשות מוחלטת, מה שמעורר חשש אקולוגי כבד בדבר עתידו.

## גאולוגיה והיסטוריה
לפני מיליוני שנים נשפך הנהר לימת קבסה דה ואקה שבדרום בקע ריו גראנדה. אך לפני כמיליון שנים, בתקופת הפליסטוקן, הוא פרץ את הימה בעזרת נהרות נוספים שנשפכו אף הם לימה, והחל לזרום בנתיבו המוכר היום (בבקע כושל) לכיוון דרום-מזרח ועד למפרץ מקסיקו.

לפני מלחמת ארצות הברית–מקסיקו התחוללו סביב הנהר סכסוכי גבול בין ארצות הברית למקסיקו, כשארצות הברית טענה שהוא הגבול בינה לבין מקסיקו, ומקסיקו טענה שהנהר כולו הוא חלק משטחה והגבול עובר צפונית לו בנהר הנוצ'ס.

לאחר המלחמה, ועל-פי הסכם גואדלופה אידלגו משנת 1848, נקבע הנהר כגבול בין שתי המדינות, ורבים מהעבדים הטקסנים חצו את הנהר על מנת לברוח מאדוניהם. כיום מקסיקנים רבים משתמשים בנהר כדי להסתנן לארצות הברית.

## קישורים חיצוניים

* 
* 

קטגוריה:קולורדו: נהרות
קטגוריה:ניו מקסיקו: נהרות
קטגוריה:טקסס: נהרות
קטגוריה:מקסיקו: נהרות
קטגוריה:צ'יוואווה
קטגוריה:נהרות גבול
קטגוריה:נהרות גבול בין-מדינתיים בארצות הברית
*
קטגוריה:גבול ארצות הברית – מקסיקו
סיגמא-אדיטיביות

במתמטיקה, פונקציה ממשית \mu המוגדרת על משפחה (סגורה לאיחוד בן-מניה) של תת-קבוצות של קבוצה A היא **אדיטיבית** אם לכל שתי קבוצות זרות A,B\, במשפחה מתקיים \mu(A \cup B) = \mu(A) + \mu(B); ו**סיגמא-אדיטיבית** אם לכל סדרה \ A_1, A_2, \cdots \in \mathcal{A} של קבוצות זרות מתקיים \textstyle \mu \left( \biguplus_{n=1}^{\infty}{A_n} \right) = \sum_{n=1}^{\infty}{\mu(A_n)} .

כל פונקציה סיגמא-אדיטיבית היא בפרט אדיטיבית, אבל ההפך אינו נכון. למשל, אם F על-מסנן לא עיקרי על המספרים הטבעיים, הפונקציה המתאימה ל-A את הערך 1 אם A שייכת ל-F ו-0 אחרת היא אדיטיבית, אבל לא סיגמא-אדיטיבית.

## ראו גם
* עקרון החיבור
* אָלֶף אֶפֶס
* טור
* מידה (מתמטיקה)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תורת המידה
אפקט קולידג'

ממוזער|250px|תוצאה ישירה של אפקט קולידג'. "חגיגת מסדר הקרננים", קריקטורה משנת 1815, צרפת 
**אפקט קולידג**' (באנגלית: **The Coolidge Effect**) הוא מושג מתחום הביולוגיה והפסיכולוגיה המתאר דפוס תגובה מינית של זכרים, המראה רמת גירוי מיני גבוה יותר עם החלפת הפרטנרית. במצב כזה, אם תהיה בחברת הזכר נקבה שלישית, הוא יגורה ממנה בזמן קצר יותר מאשר משתי הקודמות, וכן הלאה.

האפקט הודגם על מינים שונים של בעלי חיים, כולל האדם. הניסוי הראשון שעליו דווח בוצע בחולדות. זכר הוכנס לכלוב עם מספר נקבות מיוחמות. הוא החל מיד בהזדווגות עם כולן. לאחר זמן מסוים הזכר הותש ולא נענה לליקוקי החולדות הנקבות המבקשות להמשיך. בשלב זה הוכנסה נקבה מיוחמת חדשה לכלוב והזכר החל את ההזדווגות איתה במלוא המרץ. מחקרים נוספים הראו שהאפקט קשור לעלייה ברמת הדופמין במערכת החיזוק.

תאוריה שהוצעה על ידי ביולוג אבולוציוני מנסה לקשור את האפקט לעובדה שהזכר בטבע מנסה לפזר את זרעו כמה שיותר. בהתייחסו לנקבה, הציע שלעומת הזכר הנקבה זקוקה לקרקע כמה שיותר יציבה ובטוחה על מנת לגדל את דור ההמשך. 

אפקט קולידג' קרוי על שם בדיחה עממית אמריקאית המספרת על נשיא ארצות הברית בשנים 1923–1929, קלווין קולידג', שנודע בחוש הומור מאופק אך שנון. הבדיחה מספרת כי הנשיא קלווין קולידג' ורעייתו גרייס ביקרו בחווה בה היה לול להטלת ביצים. אשת הנשיא התפעלה מכמות הביצים הרבה יחסית למספר התרנגולים הזכרים, ושאלה את החוואי לפשר התופעה. החוואי ענה בגאווה שהתרנגולים שלו מבצעים את חובתם עשרות פעמים ביום. "שמא תוכל להפנות לכך את תשומת לבו של מר קולידג'?" אמרה אשת הנשיא. הנשיא שמע את השיחה ופנה לחוואי: "האם בכל פעם התרנגול משרת את אותה התרנגולת?" "מה פתאום? בכל פעם עם נקבה אחרת!" השיב החוואי. "שמא תוכל להפנות לכך את תשומת לבה של הגב' קולידג'?" סיים הנשיא.

## הערות שוליים

קטגוריה:מיניות
קטגוריה:קלווין קולידג'
ג'אנט רינו

**ג'אנט רינו** (באנגלית: **Janet Reno**; 21 ביולי 1938 – 7 בנובמבר 2016) הייתה משפטנית אמריקאית שכיהנה בתפקיד התובעת הכללית של ארצות הברית תחת נשיאותו של ביל קלינטון, בשנים 1993–2001. היא האישה הראשונה אשר כיהנה בתפקיד.

## ביוגרפיה
רינו נולדה במיאמי שבפלורידה להורים שעסקו בעיתונות. אמה, ג'יין וולס, הייתה עיתונאית חוקרת עבור "מיאמי ניוז", ואביה, הנרי אולף רנו, היה מהגר מדנמרק שהיה כתב עבור "מיאמי הרלאד" למשך 43 שנה. היא למדה כימיה באוניברסיטת קורנל ולאחר מכן קיבלה תואר במשפטים מאוניברסיטת הרווארד, שם הייתה ב-1960 אחת מ-16 נשים בלבד מתוך מחזור של 500 סטודנטים.

ב-1971 מונתה למנהלת הסגל של ועדת המשפט של בית המחוקקים של פלורידה. ב-1973 עברה לעבוד במשרד הפרקליטות של מחוז דייד (הכולל את מיאמי) ולאחר מכן, ב-1976 עזבה והייתה לשותפה במשרד עורכי דין פרטי.

כעבור שנתיים שבה לשירות הציבורי כאשר נבחרה למשרת התובעת הכללית של המחוז, תפקיד שאותו מילאה חמש כהונות רצופות על פני כ-14 שנים. היא הייתה האישה הראשונה שנבחרה לתפקיד תובע כללי של מחוז במדינת פלורידה.

ב-1993 לאחר שמועמדתו הראשונה של קלינטון לתפקיד התובע הכללי, זואי ביירד, נאלצה לוותר על המינוי כשנחשף שהעסיקה מהגרים לא חוקיים במשק ביתה, הפנה הנשיא לסנאט את רינו כמועמדת לתפקיד. מינויה אושר ב-11 במרץ. רינו כיהנה בתפקיד לכל אורך כהונתו הכפולה של קלינטון, בעוד רוב חברי הקבינט של ארצות הברית הוחלפו. ההחלטות שקיבלה היו לא פעם שנויות במחלוקת. הביקורת כלפיה הייתה בעיקר מצדה הימני-שמרני של המפה הפוליטית.

המשבר המשמעותי ביותר בעת כהונתה היה פרשת התבצרותם של דייוויד כורש ומאמיניו במתחם הר כרמל שבווייקו, טקסס. רינו אישרה את המלצת ה-FBI לפרוץ למתחם ב-19 באפריל 1993 לאחר 51 ימי מצור, בין השאר על סמך עדויות כי מתרחשת בו התעללות בילדים. סופה הטראגי של אותה פריצה הייתה שרפה שקטלה 75 נפשות, כולל מספר ילדים. הסיבה המדויקת לפריצת השרפה ומידת האחריות, אם בכלל, של הסוכנים הפדרליים לטרגדיה שנויים במחלוקת עד היום, אך רבים האשימו את רינו וציינו את חוסר ניסיונה (שכן הפרשה אירעה ממש עם כניסתה לתפקיד) כגורם לאסון.

בין ההחלטות האחרות של רינו שעוררו דיון ציבורי נוקב בארצות הברית ניתן למנות את השבתו של הילד אליאן גונזלס לאביו בקובה ואת התביעות שהגישה נגד פעילים המתנגדים להפלות שכן לתפיסתה מנעו מנשים גישה להפלות.

ב-1995 חשפה רינו לציבור כי היא חולה במחלת פרקינסון.

ב-2002 ניסתה ללא הצלחה לזכות במועמדות מטעם המפלגה הדמוקרטית לתפקיד מושל פלורידה. לאחר מכן פרשה מהפוליטיקה.

רינו נפטרה ב-7 בנובמבר 2016 מסיבוכים של מחלת פרקינסון.

## קישורים חיצוניים

* ג'אנט רינו, ביוגרפיה קצרה
* ג'אנט רינו, באתר הוושינגטון פוסט
* 
* 

קטגוריה:אמריקאים ילידי פלורידה
קטגוריה:מיאמי: אישים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ביל קלינטון
קטגוריה:חברות היכל התהילה הלאומי לנשים
קטגוריה:אמריקאים ממוצא דני
קטגוריה:פוליטיקאיות אמריקאיות
קטגוריה:בוגרות אוניברסיטת קורנל
קטגוריה:בוגרי אוניברסיטת קורנל
קטגוריה:משפטניות אמריקאיות
קטגוריה:עיתונאיות חוקרות אמריקאיות
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:עורכות דין אמריקאיות במאה ה-20
קטגוריה:נשים ראשונות בתפקידים ציבוריים
קטגוריה:תובעות אמריקאיות
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
רנדזינה

**רנדזינה** (מפולנית: **rzędzić** שפירושו "לדבר") היא סוג של קרקע חרסיתית שנוצרת מסלעי גיר רכים, כמו קירטון וחוואר. 

## תיאור
צבעיה חומים או אפורים. קרקעות אלו נחשבות כרדודות, אך עדיין עמוקות מעט יותר מטרה רוסה וכאשר הן מתפתחות על מדרונות מתונים. אדמה זו היא בעלת ניקוז טוב ועשירה בגיר ובחומר אורגני כדוגמת הומוס. החומר האורגני מתרכז בשכבת הקרקע אופק A.

באופן ממוצע ברנדיזיה 22% צורן דו-חמצני, 10% אלומינה ותחמוצת ברזל, 65% סידן פחמתי, 1% אשלגן חד-חמצני ו-2% חומר אורגני.

## שימושים
נוח לגדל עליהן גידולים חקלאיים.  קרקע מסוג זה מעולה לגידול גפנים ועצי זית ושאר עצי פרי, וכן טבק.

## היווצרות
צמחייה צפופה תורמת להתהוות הרנדזינות. 

## תפוצה
רנדזינה חומה נמצאת בדרך-כלל ביערות ואילו אפורה תימצא בדרך-כלל בהרים. 

## קישורים חיצוניים

## הערות שוליים

קטגוריה:קרקעות לפי סוג